Komisjoni direktiiv 96/3/EÜ,

26. jaanuar 1996,

millega lubatakse erandeid toiduhügieeni käsitleva nõukogu direktiivi 93/43/EMÜ teatavatest sätetest suurte partiide vedelate õlide ja rasvade mereveol

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 14. juuni 1993. aasta direktiivi 93/43/EMÜ toiduhügieeni kohta, [1] eriti selle artikli 3 lõiget 3,

ning arvestades, et:

saadud informatsioon näitab, et direktiivi 93/43/EMÜ lisa IV peatüki punkti 2 teise lõigu, milles käsitletakse toiduainete veoks ettenähtud mahutites ja/või konteinerites/tsisternlaevades vedeliku, graanulite või pulbri kujul toiduainete suurte partiidena vedu, kohaldamine ei ole praktiline ja tekitab toiduainekaubanduses põhjendamatult suure koormuse, kui seda kohaldatakse toiduks ettenähtud või eeldatavalt toiduks kasutatavate vedelate õlide ja rasvade mereveo suhtes;

tuleb siiski tagada, et erandite tegemisel pakutakse rahva tervise samaväärset kaitset, lisades selliste erandite tegemisele teatavaid tingimusi;

toiduainete veoks ettenähtud merelaevade arv ei ole piisav jätkuvaks kauplemiseks toiduks ettenähtud või eeldatavalt toiduks kasutatavate rasvade ja õlidega;

viimaste aastate kogemused on näidanud, et vedelate õlide ja rasvade saastumist on võimalik vältida, kui nende vedamiseks kasutatavad mahutid on valmistatud kergesti puhastatavatest materjalidest või kui kolm eelmist veost on olnud sellised, mis ei põhjusta lubamatut saastumist; teiselt poolt tuleks ette näha, et eelnevatel vedudel kasutatud mahutid oleksid põhjalikult puhastatud;

liikmesriigid on direktiivi 93/43/EMÜ artikli 8 alusel kohustatud korraldama kontrollimisi direktiivi kohaldamise tagamiseks;

käesoleva erandi tegemine ei piira direktiivi 93/43/EMÜ üldsätete kohaldamist;

vastavalt direktiivi 93/43/EMÜ artikli 1 lõikele 2 ei käsitle see erand toiduaineid, mille suhtes kehtivad ühenduses konkreetsemad hügieenieeskirjad;

käesolevas direktiivis sätestatud meetmed on kooskõlas alalise toiduainekomitee arvamusega,

ON VASTU VÕTNUD KÄESOLEVA DIREKTIIVI:

Artikkel 1

Käeoleva direktiiviga tehakse erand direktiivi 93/43/EMÜ lisa IV peatüki punkti 2 teise lõigu suhtes ja nähakse ette võrdväärsed tingimused rahva tervise kaitse ning kõnealuste toiduainete ohutuse ja tervislikkuse tagamiseks.

Artikkel 2

1. Töötlemist vajavate ja toiduks ettenähtud või eeldatavalt toiduks kasutatavate vedelate õlide või rasvade suurte partiidena vedu merelaevadel lubatakse järgnevatel tingimustel ka mahutites, mis ei ole ette nähtud üksnes toiduainete veoks:

a) kui õli või rasva veetakse roostevabast terasest mahutis või mahutis, mille sisekate on epoksüvaigust või sellega samaväärsest tehnilisest materjalist, peab selles mahutis veetud eelnev veos olema toiduaine või käesoleva direktiivi lisas esitatud eelnevate lubatavate veoste nimekirjas loetletud ained;

b) kui õli või rasva veetakse punktis a nimetatud materjalidest erinevast materjalist mahutis, peavad selles mahutis veetud kolm eelnevat veost olema toiduained või käesoleva direktiivi lisas esitatud eelnevate lubatavate veoste nimekirjas loetletud ained.

2. Töötlemist mittevajavate ja toiduks ettenähtud või eeldatavalt toiduks kasutatavate vedelate õlide või rasvade suurte partiidena vedu merelaevadel lubatakse järgnevatel tingimustel ka mahutites, mis ei ole ette nähtud üksnes toiduainete veoks:

a) kui mahuti on roostevabast terasest või selle sisekate on epoksüvaigust või samaväärsest tehnilisest materjalist;

b) kolm selles mahutis eelnevalt veetud veost peavad olema toiduained.

Artikkel 3

1. Toiduks ettenähtud või eeldatavalt toiduks kasutatavate vedelate õlide ja rasvade suuri partiisid mahutites vedavate merelaevade kaptenid peavad säilitama kõnealustes mahutites veetud kolme eelneva veosega seotud ja nende veoste vahelisel ajal läbiviidud puhastusprotsessi põhjalikkust käsitlevaid täpseid dokumente.

2. Lisaks käesoleva artikli lõikes 1 nõutud dokumentide säilitamisele peab vastuvõtva laeva kapten, juhul kui veost on vahepeal ühelt laevalt teisele ümber laaditud, säilitama kõik täpsed dokumendid selle kohta, et suurte partiide vedelate õlide või rasvade vedu eelmise veo ajal vastas artikli 2 sätetele, ning teisel laeval nende veoste vahelisel ajal teostatud puhastusprotsesside kohta.

3. Taotluse korral peab kapten pädevatele siseriiklikele kontrolliasutustele edastama lõigetes 1 ja 2 kirjeldatud dokumendid.

Artikkel 4

Käesolev direktiiv vaadatakse uuesti läbi juhul, kui üks või mitu liikmesriiki või komisjon arvavad, et oleks vaja teha muudatusi seoses teaduse ja tehnika arenguga. Igal juhul vaadatakse lisa uuesti läbi ühe aasta jooksul alates käesoleva direktiivi jõustumisest.

Artikkel 5

Liikmesriigid jõustavad käesoleva direktiivi järgimiseks vajalikud õigus- ja haldusnormid 12. veebruaril 1996. aastal. Liikmesriigid teatavad sellest viivitamata komisjonile.

Kui liikmesriigid need normid vastu võtavad, lisavad nad nendesse normidesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

Artikkel 6

Käesolev direktiiv jõustub järgmisel päeval pärast selle Euroopa Ühenduste Teatajas avaldamist.

Artikkel 7

Käesolev direktiiv on adresseeritud liikmesriikidele.

Brüssel, 26. jaanuar 1996

Komisjoni nimel

komisjoni liige

Martin bangemann

[1] EÜT L 175, 19.7.1993, lk 1.

--------------------------------------------------

LISA

Eelnevate lubatavate veoste nimekiri

Aine | CAS-nr |

Atsetaathape (etaanhape; äädikhape; metaankarboksüülhape) | 64-19-7 |

Atsetoon – dimetüülketoon; 2-propanoon | 67-64-1 |

Happelised õlid ja rasvhapete destillaadid – taimsetest õlidest ja rasvadest ja/või nende segudest loomsete ning merelist päritolu rasvade ja õlidega | |

Ammooniumhüdroksiid – (ammooniumhüdraat; ammoniaagi lahus; ammoniaagivesi) | 1336-21-6 |

Taimsed, loomsed ja merelist päritolu õlid ja rasvad (v.a kašupähkliõli ja toortallõli) | |

Mesilasvaha | 8012-89-3 |

Bensüülalkohol (ainult NF ja reagentide puhtusastmega) | 100-51-6 |

Butüülatsetaadid – (n-; sec- ja tert-) | 123-86-4 105-46-4 540-88-5 |

Kaltsiumkloriidi lahus | 10043-52-4 |

Kaltsiumlignosulfonaat | |

Kandelillavaha | 8006-44-8 |

Karnaubavaha – (Brasiilia vaha) | 8015-86-9 |

Tsükloheksaan – (heksametüleen; heksanafteen; heksahüdrobenseen) | 110-82-7 |

Tsükloheksanool (heksahüdrofenool) | 108-93-0 |

Epoksüdeeritud sojaõli (vähemalt 7 % hapnikust peab olema epoksürühmades) | 8013-07-8 |

Etanool (etüülalkohol) | 64-17-5 |

Etüülatsetaat – (dietüüleeter, etüületanaat, "vinegar naphtha") | 141-78-6 |

2-etüülheksanool – (2-etüülheksüülalkohol) | 104-76-7 |

Rasvhapped: | |

Võihape – (n-butaanhape; butaanhape; etüülatsetaathape; 2-metüülpropaanhape) | 107-92-6 |

Palderjanhape – (n-pentaanhape; palderjanhape) | 109-52-4 |

Kaproonhape – (n-heksaanhape) | 142-62-1 |

Heptaanhape – (n-heptaanhape) | 111-14-8 |

Kaprüülhape – (n-oktaanhape) | 124-07-2 |

Pelargoonhape – (n-nonaanhae) | 112-05-0 |

Kapriinhape – (n-dekaanhape) | 334-48-5 |

Lauriinhape – (n-dodekaanhape) | 143-07-7 |

Lauroleiinhape – (dodekaanhape) | 4998-71-4 |

Müristiinhape – (n-tetradekaanhape) | 544-63-8 |

Müristoleiinhape – (n-tetradetseenhape) | 544-64-9 |

Palmitiinhape – (n-heksadekaanhape) | 57-10-3 |

Palmitoleiinhape – (tsis-9-heksadetseenhape) | 373-49-9 |

Stearhape – (n-oktadekaanhape) | 57-11-4 |

Ritsinoolhape – (tsis-12-hüdroksü-9-oktadetseenhape; kastoorhape) | 141-22-0 |

Oleiinhape – (n-oktadetseenhape) | 112-80-1 |

Linoolhape – (9,12-oktadekadieenhape) | 60-33-3 |

Linoleenhape – (9,12,15-oktadekatrieenhape) | 463-40-1 |

Arahiinhape – (eikosaanhape) | 506-30-9 |

Beheenhape – (dokosaanhape) | 112-85-6 |

Eruukhape – (tsis-13-dokoseenhape) | 112-86-7 |

Rasvalkoholid – naturaalsed alkoholid | |

Butüülalkohol – (1-butanool; butüülalkohol) | 71-36-3 |

Kaproüülalkohol – (1-heksanool; heksüülalkohol) | 111-27-3 |

Enantüülalkohol – (1-heptanool; heptüülalkohol) | 110-70-6 |

Kaprüülalkohol – (n-1-oktanool) | 111-87-5 |

Nonüülalkohol – (1-nonanool; pelargoonalkohol; oktüülkarbinool) | 143-08-8 |

Detsüülalkohol – (1-dekanool) | 112-30-1 |

Laurüülalkohol – (h-dodekanool; dodetsüülalkohol) | 112-53-8 |

Tridetsüülalkohol – (1-tridekanool) | 27458-92-0 |

Müristüülalkohol – (-tetradekanool; tetradekanool) | 112-72-1 |

Tsetüülalkohol – (alkohol C-16; 1-heksadekanool; tsetüülalkohol; palmitüülalkohol; primaarne n-heksadetsüülalkohol) | 36653-82-4 |

Stearüülalkohol – (1-oktadekanool) | 112-92-5 |

Oleüülalkohol – (oktadetsenool) | 143-28-2 |

Laurüül-müristüülalkohol – (segu C12-C14 alkoholidest) | |

Tsetüül-stearüülalkohol – (segu C16-C18 alkoholidest) | |

Rasvhapete estrid – igasugune ester, mis on saadud ühe ülalpool loetletud rasvhappe reageerimisel ülalpool loetletud kõrgemate alkoholidega. Nende näideteks on butüülmüristaat, oleüülpalmitaat ja tsetüülstearaat. | |

Rasvhapete metüülestrid | |

Metüüllauraat – (metüüldodekanaat) | 111-82-0 |

Metüülpalmitaat – (metüülheksadekanaat) | 112-39-0 |

Metüülstearaat – (metüüloktadekanaat) | 112-61-8 |

Metüüloleaat – (metüüloktadetsenaat) | 112-62-9 |

Sipelghape – (metaanhape; vesinikkarboksüülhape) | 64-18-6 |

Glütseriin – (glütserool; glütseriin) | 56-81-5 |

Glükoolid | |

Butaandiool – (1,3-butüleenglükool; 1,3-butaandiool; 1,4-butüleenglükool; 1,4-butaandiool; 2,3-butüleenglükool; 2,3-butaandiool; butüleenglükool) | 107-88-0 110-63-4 513-85-9 |

Polüpropüleenglükool – (molekulmass suurem kui 400) | 25322-69-4 |

Propüleenglükool – (1,2-propüleenglükool; 1,2-propaandiool; 1,2-dihüdroksüpropaan; monopropüleenglükool (MPG); metüülglükool) | 57-55-6 |

1,3-propüleenglükool – (trimetüleenglükool; 1,3-propaandiool) | 504-63-2 |

n-heptaan | 142-82-5 |

n-heksaan (tehnilised sordid) | 110-54-3 64742-49-0 |

Isobutanool – (2-metüül-1-propanool) | 78-83-1 |

Isobutüülatsetaat | 110-19-0 |

Isodekanool – (isodetsüülalkohol) | 25339-17-7 |

Isononaal – (isononüülalkohol) | 27458-94-2 |

Isooktanool – (isooktüülalkohol) | 26952-21-6 |

Isopropanool – (isopropüülalkohol; IPA) | 67-63-0 |

Limoneen – (dipenteen) | 138-86-3 |

Magneesiumkloriidi lahus | 7786-30-3 |

Metanool – (metüülalkohol) | 67-56-1 |

Metüületüülketoon – (2-butanoon) | 78-93-3 |

Metüül-isobutüülketoon – (4-metüül-2-pentanoon) | 108-10-1 |

Tertsiaarmetüülbutüüleeter – (MTBE) | 1634-04-4 |

Silikageel (micro silica) | 7631-86-9 |

Melass | 57-50-1 |

Montaanvaha | 8002-53-7 |

Nonaan | 111-84-2 |

Parafin (toiduainetetööstuses kasutatavad sordid) | |

Pentaan | 109-66-0 |

Fosforhape – (ortofosforhape) | 7664-38-2 |

Joogivesi on aktsepteeritav eelneva veosena ainult juhul, kui temale vahetult eelnev veos on ära toodud käesolevas nimekirjas | |

Kaaliumhüdroksiid – (kaustiline potas) | 1310-58-3 |

n-propüülatsetaat | 109-60-4 |

Naatriumhüdroksiid (kaustiline sooda, leelis) | 1310-73-2 |

Sorbiit (D-sorbiit; heksaanheksaool; d-sort) | 50-70-4 |

Väävelhape | 7664-93-9 |

Karbamiidi ammooniumnitraadi lahus – (UAN) | |

Veinitööstuse jäägid – (veinitööstuse jäägid, millest valmistatakse kaaliumkarbonaati; vinaccia; puhastamata viinakivi; vini; argil arcilla; viinakivi; töötlemata viinakivi; puhastamata kaaliumbituraat) | 868-14-4 |

--------------------------------------------------